पंचतत्त्वों का महत्त्व साधारण जन तक पहुँचाने के लिये और इनका समुचित आदर करने हेतु हमारे मनीषियों ने इनको देवताओं का रूप मानने और उनकी पूजा करने का विधान भी बनाया है। इसी भावना से हिन्दू-धर्म में कई विधि-विधान हैं, जिनको करने से वातावरण एवं पर्यावरण शुद्ध एवं स्वच्छ रखा जा सकता है। हवन, यज्ञ, पूजा आदि से उसका वास्तविक लाभ- आध्यात्मिक लाभ तो होता ही है, पर्यावरण भी स्वतः शुद्ध रहता है।